id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en en id ms ms sv nb nl id eo en sv en en id nb en nl en en id en id id fi en ms id ms ms id id id id ms id id id ms id id ms id ms ms id id id id ms ms id ms id ms id en ms ms id ms ms id ms ms id id ms ms id id id ms id id id id id id ms ms ms ms id id id ms ms id ms id ms id ms ms tr ms id id id it ms id ms ms ms ms en en en en en en en en en en id id id id id en id id jv ms id id it es id id en id ms ms ms ms ms ms
Gejala Serviks Yang Mungkin Tanda Kanser, Hati-Hati Dengan Simptom Ini
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
... Lihat Lebih Lagi
Adakah anda mengalami masalah ini apabila hampir dengan hari haid? Biasanya ia tidak bersifat bahaya, dan beberapa sebab berikut boleh menjadi salah satu puncan
... Lihat Lebih Lagi
Lihat 0 lagi kiriman
Semua komen ada di sini
Wanita Harus Peka Dengan 6 Simptom Kanser Serviks Ini, Perhatikan Perubahan Vagina Anda!
Ditulis oleh Fatin Zahra Disemak pada 23/08/2022
Disemak secara perubatan oleh Panel Perubatan Hello Doktor
Individu yang menderita kanser serviks tidak selalunya mengalami gejala serviks yang jelas pada awalnya. Selalunya, pesakit kanser hanya akan mengalami simptom setelah penyakit menjadi lebih teruk.
Namun, ada kalanya simptom yang dialami pesakit bukan akibat daripada kanser, tetapi merupakan kesan daripada penyakit lain.
Menurut American Cancer Society, hampir 13,000 kes kanser serviks telah didiagnosis, dan 4,200 orang wanita meninggal dunia akibat kanser yang sama. Selalunya, kanser ini menyerang wanita yang berumur 35 tahun ke atas.
Wanita yang merokok, mempunyai pasangan seks yang berbeza, pernah mengalami STI (sexually transmitted disease), memiliki beberapa orang anak, menghidap HIV atau pernah melalui pemindahan organ adalah antara golongan yang berisiko untuk menghidap kanser serviks.
Oleh itu, penting untuk para wanita melakukan ujian saringan bagi kanser serviks supaya kanser boleh dikesan pada peringkat yang lebih awal.
Jika anda alami gejala serviks di bawah dalam jangka masa yang berpanjangan, anda perlu berjumpa doktor dalam kadar yang segera.
Untuk mendapatkan lebih banyak info tentang Kanser Serviks, sila dapatkannya di sini.
Salah satu gejala serviks atau tanda kanser serviks ialah pendarahan pada bahagian vagina. Sebarang pendarahan yang berlaku di luar kitaran normal, boleh dikira sebagai pendarahan yang abnormal. Pendarahan ini boleh berlaku dengan cara berikut:
Pendarahan vagina yang abnormal
Salah satu tanda kanser serviks ialah pendarahan yang tidak normal pada kawasan vagina, lebih-lebih lagi pendarahan yang berlaku di antara dua haid. Pendarahan sebegini selalunya berlaku setelah kanser tersebut merebak ke kawasan tisu yang berdekatan.
Ramai yang anggap pendarahan pada bahagian vagina merupakan satu keadaan yang normal dan tidak perlu dibimbangi.
Namun, anda perlu tahu bahawa pendarahan vagina bukanlah sesuatu yang normal dan perlu diperiksa oleh doktor secepat mungkin.
Antara contoh pendarahan vagina yang tidak normal adalah:
Pendarahan yang berlaku di antara haid
Haid yang lebih panjang
Pendarahan yang lebih teruk daripada biasa ketika haid
Pendarahan selepas melakukan ujian pelvis
Pendarahan yang berlaku sehingga pesakit rasa pening kepala atau penat
Pendarahan yang berlaku sekali sekala mungkin tidak mempunyai apa-apa kesan terhadap kesihatan anda. Namun, jika anda mengalami pendarahan selama 3 bulan berturut-turut, anda mungkin menghadapi masalah kesihatan yang mengakibatkan pendarahan tersebut.
Pendarahan selepas melakukan hubungan seks? Ini juga mungkin gejala serviks
Ada banyak perkara yang boleh menyebabkan wanita alami pendarahan selepas melakukan hubungan seksual. Antaranya ialah:
Jangkitan seperti chlamydia ataupun penyakit inflamasi pelvis (pelvic inflammatory disease)
Luka pada kawasan vagina yang disebabkan oleh kelahiran, kekeringan ataupun geseran ketika melakukan hubungan seks
Polips (ketumbuhan kecil) pada bahagian rahim wanita. Polips ini boleh bersifat kanser ataupun bukan kanser. Doktor juga boleh membuang ketumbuhan yang sebesar 1 – 2 sentimeter ini jika ia bukan kanser.
Inflamasi pada bahagian permukaan serviks.
Wanita yang mengalami simptom ini juga mungkin akan rasa sakit ketika melakukan hubungan seks disebabkan tumor yang membesar pada kawasan rahim.
Hampir 11% daripada wanita yang menghidap kanser serviks mengalami pendarahan selepas melakukan hubungan seksual.
Simptom ini juga merupakan salah satu simptom awal kanser serviks.
Jika anda disyaki menghidap kanser, doktor akan mencadangkan anda untuk melakukan pap test. Ujian pap smear ini boleh mengenal pasti sama ada anda menghidap kanser serviks ataupun tidak.
Pendarahan yang luar biasa ketika haid
Jangan sesekali abaikan jika anda mengalami pendarahan yang luar biasa ketika haid. Cepat-cepat berjumpa doktor jika anda:
Mengalami pendarahan yang teruk hinggakan anda terpaksa menukar tuala wanita sekurang-kurangnya sejam sekali.
Mengalami pendarahan di antara haid
Mengalami pendarahan walaupun anda telahpun mencapai menopaus
Jika anda selalu mengalami pendarahan yang banyak ketika haid, masalah ini mungkin tidak akan merisaukan anda.
Namun, jika anda selalunya hanya datang haid selama 4 hingga 5 hari, namun secara tiba-tiba mengalami haid selama 9 hingga 10 hari, anda harus berjumpa doktor secepat mungkin untuk sesi konsultasi.
2. Gejala serviks – Sakit pada bahagian pelvis
Pelvis ialah bahagian bawah badan. Bahagian ini terletak di antara perut dan juga kaki. Rasa sakit ini dapat dirasai pada bahagian perut dan juga belakang badan.
Sakit pelvis merupakan salah satu gejala serviks yang lazim. Selain itu, ia juga mungkin menandakan anda mengalami masalah pencernaan, masalah reproduktif atau sukar untuk membuang air kecil.
Pesakit kanser serviks mungkin mengalami rasa sakit yang berpanjangan pada bahagian pelvis. Kadang kala, sakit boleh dirasai hingga ke bahagian apendiks. Pesakit yang rasa sakit pada bahagian apendiks selalunya mengalami kanser yang sudah merebak ke bahagian badan yang lain.
Pesakit juga berkemungkinan besar untuk alami simptom lain sebelum mereka mula rasa sakit pada bahagian pelvis. Sakit ini selalunya digambarkan sebagai sakit yang menusuk dan berpanjangan.
Wanita yang menghidap kanser serviks akan mengalami masalah keputihan yang abnormal. Cecair yang keluar melalui vagina mungkin berwarna pucat, coklat atau berdarah. Cecair tersebut juga selalunya lebih cair daripada biasa.
Pastikan anda terus berjumpa doktor jika anda:
Mengalami keputihan yang berwarna atau berbau pelik
Keputihan lebih banyak daripada biasa
Rasa gatal atau sakit pada kawasan vagina
Sakit ketika buang air kecil
Jangkitan pada bahagian alat sulit juga boleh menyebabkan perubahan pada warna, bau dan rasa keputihan yang anda alami. Sebagai wanita, keputihan adalah sesuatu yang normal. Cecair ini mengekalkan kebersihan dan kelembapan vagina.
4. Sakit belakang, antara gejala serviks
Pesakit kanser serviks juga mungkin mengalami simptom sakit belakang yang terasa sampai ke kaki. Sakit ini mungkin diakibatkan oleh tumor yang menekan bahagian kelenjar limfa ataupun saraf pesakit.
Walau bagaimanapun, sakit belakang merupakan sesuatu yang boleh berlaku kepada sesiapa sahaja. Jarang sakit belakang menandakan anda menghidap kanser. Namun, selalunya pesakit yang menghidap kanser akan mengalami kombinasi simptom ini bersama simptom yang lain.
Sakit belakang, terutama sekali sakit pada bahagian bawah badan juga merupakan tanda kanser kolorektal dan kanser tulang belakang.
5. Gejala serviks sakit – Kaki bengkak
Apabila kanser telah merebak ke bahagian nodus linfa, pesakit mungkin akan mengalami bengkak pada bahagian kaki akibat daripada pengumpulan cecair. Keadaan ini turut dikenali sebagai lymphoedema.
Lymphoedema perlu dirawat dengan kadar yang segera. Jika tidak, ia akan jadi semakin teruk dan sukar untuk dirawat.
Kadang kala, kaki pesakit juga boleh bengkak selepas melalui rawatan kanser. Sebagai contoh, kemoterapi boleh mengakibatkan cecair berkumpul pada bahagian kaki pesakit.
Gejala serviks #6. Sakit ketika buang air kecil dan besar
Simptom ini berlaku disebabkan oleh tumor pada kawasan buah pinggang, pundi kencing atau usus besar yang bertindak menekan atau menghalang saluran kencing dan tahi atau kedua-duanya.
Simptom ini juga merupakan gejala yang biasa dialami oleh pesakit yang telah sembuh daripada kanser serviks. Sebahagian daripada mereka mengalami masalah untuk membuang air kecil yang berlarutan setelah menerima rawatan.
Seperti kebanyakan kanser, kanser serviks jarang menunjukkan sebarang simptom atau tanda sehingga ia sudah merebak ke bahagian badan yang lain. Namun, antara simptom dan gejala serviks yang paling lazim berlaku ialah:
Pendarahan vagina yang abnormal
Keputihan yang luar biasa
Sakit ketika melakukan hubungan seksual
Sakit di bahagian pelvis
Jika anda alami semua gejala di atas dalam satu jangka masa yang agak lama, jangan bertangguh lagi untuk berjumpa doktor. Walaupun ia mungkin bukan tanda kanser serviks, tapi gejala ini mungkin berpunca daripada penyakit lain.
Jangan sesekali abaikan simptom di atas mahupun gejala serviks yang anda alami. Tindakan menunda-nunda pemeriksaan hanya akan membuatkan penyakit anda menjadi makin teruk dan sukar untuk dirawat.
Jika risau mengenai risiko anda untuk menghidap kanser serviks, anda boleh lakukan ujian saringan bagi mengesan kanser ini ketika ia masih lagi di peringkat awal.
Selain itu, pesakit juga boleh mengambil vaksinasi HPV untuk elak daripada jangkitan virus HPV yang boleh mengakibatkan kanser serviks. Hampir 50% jumlah kes menurun kesan daripada penggunaan vaksinasi.
Hello Health Group tidak menawarkan nasihat perubatan, diagnosis atau rawatan.
Signs and Symptoms of Cervical Cancer. https://www.cancer.org/cancer/cervical-cancer/detection-diagnosis-staging/signs-symptoms.html. Accessed August 31, 2020.
Cervical Cancer: Symptoms and Signs. https://www.cancer.net/cancer-types/cervical-cancer/symptoms-and-signs. Accessed August 31, 2020.
Do You Bleed After Sex? When to See a Doctor. https://health.clevelandclinic.org/what-should-you-do-if-you-bleed-after-sex/. Accessed August 31, 2020.
Donovan, Kristine A., Alice R. Boyington, Patricia L. Judson, and Jean F. Wyman. 2014. “Bladder and Bowel Symptoms in Cervical and Endometrial Cancer Survivors.” Bladder and Bowel Symptoms in Cervical and Endometrial Cancer Survivors 672-678. Accessed August 31, 2020.
Menorrhagia (heavy menstrual bleeding). https://www.mayoclinic.org/diseases-conditions/menorrhagia/symptoms-causes/syc-20352829. Accessed August 31, 2020.
Pelvic Pain. https://www.mayoclinic.org/symptoms/pelvic-pain/basics/causes/sym-20050898. Accessed August 31, 2020.
Vaginal discharge. https://www.nhs.uk/conditions/vaginal-discharge/. Accessed August 31, 2020.
Vaginal discharge. https://www.nhs.uk/conditions/vaginal-discharge/. Accessed August 31, 2020.
What causes a woman to bleed after sex? https://www.nhs.uk/common-health-questions/womens-health/what-causes-a-woman-to-bleed-after-sex/. Accessed August 31, 2020.
Don’t Ignore These Cervical Cancer Warning Signs. https://www.unitypoint.org/livewell/article.aspx?id=13df80b7-fb1c-4fd6-83de-2ff05a178b81. Accessed August 31, 2020.
Lakukan Ujian Diagnosis Untuk Memeriksa Kanser Serviks, Jangan Takut Untuk Buat Prosedur Ini
Sejauh Mana Kanser Serviks Merebak, Usah Bimbang Ini Rawatan & Terapi Yang Boleh Dilakukan
Ditulis oleh Fatin Zahra Disemak pada 23/08/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.